benxh/qysh-me-shqip-scrape-dataset huggingface dataset:
Qysh me plotësu profilin me update-in e ri të dua.com?


				
			Me update-in e ri të dua.com profili juaj mund të duket edhe më i kompletuar. Duke shtuar preferencat, hobit, gjuhët që flisni e qëllimet tuaja për jetë, ju i lehtësoni vetës gjetjen e dashurisë.
Mirëpo si mund ta bëni këtë?

Së pari shkoni në app store ose play store dhe sigurohuni që keni versionin e fundit të dua.com.
Pastaj shkoni tek edit information dhe krahas informateve që tashmë keni aty, shtoni edhe të tjerat që tashmë ju shfaqen si opsione.
Mund të tregoni p.sh, a e pini duhani apo jo. A planifikoni të keni fëmijë, a ju pëlqen më tepër futbolli apo basketbolli, etj.

Përse është e rëndësishme kjo?
Nësë e plotësoni profilin me informata që tregojnë se çfarë lloj personi jeni ju, të tjerët e kanë më lehtë t’ju pëlqejnë. Madje me update-in e ri të dua.com arritja e matches dhe e likes është edhe më e lehtë!
Kur ju zgjedhni preferencat e juaja, p.sh, notin, shëtitjen, zhandrin e muzikës etj, nëse dikush tjetër ka të njëjtat perferenca, ato automatikisht do të theksohen me të gjelbër. Kështu e keni më të lehtë  të identifkoni se me kë përshtateni më shumë.
Lidhuni me shqiptarët kudo që janë
Aplikacioni dua.com tashmë ka shtrirje në gjithë botën. Me numrin e përdoruesve që po rritet çdo ditë, po shtohen pa dyshim edhe njohjet, miqësitë e lidhjet mes njerëzve. Nëse ende nuk jeni bërë pjesë e këtij komuniteti, shkarkoje tani!
Qysh me largu aromen e ushqimit nga duart tuaja?


				
			Qysh me largu aromen e ushqimit nga duart tuaja? Ushqimet përgjithësisht mbajnë aromë para, gjatë dhe pas gatimit të tyre. Askush nuk do t’i rezistonte dot aromës së këndshme të biskotave të pjekura apo në një rast tjetër aromës së një pice. Por, nga ana tjetër ju nuk do të donit kurrsesi që duart tuaja të mbanin erë ushqimi apo jo?

Sidomos jo erë hudhrash, qepësh, prodhime e deti, lloje të ndryshme mishi, të cilat janë produkte të cilat kanë vërtetë një .Si rrjedhojë, teksa i gatuani ato lënë një aromë e cila mund të qëndrojë me ju për orë të tëra, edhe pasi ju i keni larë disa herë duart tuaja.
Mund t’i doni shumë këto ushqime, por aromën e tyre me siguri që jo.
Për fat të mirë, ka disa mënyra se si mund ta zgjidhni këtë problem, dhe me siguri shumicën e gjërave që ju nevojiten i keni rreth jush në kuzhinën tuaj.
Lëngu i limonit largon aromen e ushqimit
Lëngu i limonit ka aftësi të neutralizojë aromat e pakëndshme, veçanërisht ato të ushqimeve. Ai punon veçanërisht me aromën therëse të peshkut. Provoni të lani duart me lëng limoni, ose fërkojini ato me një gjysmë limoni dhe më pas lajini ato me ujë të pastër.
Llumi i kafesë
Është një nga mënyrat më të mira për larguar aromën e ushqimit. Merrni disa kokrra kafeje ose kafe të bluar dhe fërkoni me to duart tuaja. Mbajini derisa era të jetë zhdukur tërësisht dhe më pas lajini duart me ujë dhe sapun.
Mund të mos e doni shumë kafenë, por kjo metodë do të jetë një shpëtim për ju.
Sodë buke
Çfarë nuk mund të bëni me sodë buke? Ia vlen të quhet përbërës “universal” për shkak të përdorimeve të shumta që ka.
Në këtë rast, vjen si një neutralizues i shkëlyer i aromës së ushqimeve. Shtoni një lugë çaji në duart tuaja dhe lajini ato njëkohësisht me ujë e sapun si zakonisht.
Qysh me qenë i qetë në fund të ditës?


				
			Ritmi i ditës është intensiv që nga puna, familja, faturat, detyrat e shtëpisë së fëmijëve dhe në fund të ditës jemi të ezauruar. 
Të pushosh nuk do të thotë vetëm të flesh gjumë, por të qetësosh mendimet dhe të dish të krijosh hapësirën e nevojshme për të qetësuar trupin dhe mendjen.
Ekspertët japin disa sugjerime për të gjetur një moment qetësie për veten.
Dhe kur kthehemi në shtëpi pas ditës intensive jemi në mënyrën “Duhet të bëj…”. por duhet të mendojmë pak për veten për të qetësuar shpirti dhe mendjen dhe të përgatisim një natë të qetë të pasur me ëndrra dhe mendime pozitive.
Ngadalësoni
Të shëtisësh të bën mjaft mirë dhe jo vetëm fizikisht. Të bën mjaft mirë dhe për mendjen dhe nuk do shumë mundim të gjesh momentin e duhur.
Për shembull kur jeni të detyruar të përdorni makinë, mund të parkoni dy blloqe pallatesh më tutje dhe të bëni në këmbë një copë rrugë.
Qoftë me diell apo me shi ecja në këmbë të bën mirë për të larguar problemet, çlodhur këmbët, dhe lehtësuar mendimet.
Çështje ndjenjash
Të ledhatoni veten në fund të ditës me një surprizë të vogël do ju bëjë mirë.
Mjafton një këngë, apo leximi i një libri, ushtrime fizike në shtëpi,not, apo qoftë dhe një telefonatë me një mik që keni pak kohë që nuk keni folur.
Na bën të ndihemi më mirë. SPA në kushte shtëpie Një dush është mjaft i mirë për të larguar tensionin e ditës, të hidratosh organizmin dhe të heqësh mendimet negative.
Alternimi i ujit të ftohtë dhe të ngrohte ju ndihmon shumë për hidratimin dhe largimin e toksinave, falë zgjerimit të venave dhe stimulit termik.
Është ora e heshtjes sigurisht që në telefon gjejmë gjithcka, por ndoshta gjatë këtyre orëve duhet ta kthejmë në mënyrën e heshtur që të mos shqetësohemi.
Çaj i ngrohtë
Një filxhan çaj pas një darke është një mrekulli. Mjafton një filxhan me ujë të ngrohtë, pak xhinxher, mjaltë, dhe limon.
Është një ilaç kundër inflamacioneve të gojës dhe dhimbjeve të fytit.
Qysh me përgatit patate të skuqura në tigan, stil francez?


				
			Patate të skuqura në tigan janë një nga kënaqësitë më të thjeshta të jetës. Gjithçka që ju nevojitet janë disa patate, pak yndyrë dhe shumë kripë. Kjo shumëllojshmëri franceze i ngre në piedestal patatet e skuqura, sidomos me shtimin e qepëve të karamelizuar dhe shumë gjalpë. E çfarë mund të mos i pëlqesh këtij kombinimi?
Serviret: Për 4 veta
Koha e përgatitjes: 45 minuta
Përbërësit për patate të skuqura: 

2 patate ruse, të qëruara dhe të prera në raunde të trasha,

3 lugë gjelle gjalpë,

3 lugë gjelle vaj perimesh,

2 qepë të vogla, të prera hollë,

Majdanoz të copëtuar,

Kripë Kosher dhe piper.

Përgatitja:
Mbulojini patatet me ujë të ftohtë pasi t’i keni qeruar e prerë. Lërini të ziejnë derisa të zbuten, rreth 4 minuta. Kullojini plotësisht. Nxehen 1 lugë gjelle gjalpë dhe 1 lugë gjelle vaj në një tigan të madh deri sa të zbehen, shtoni gjysmën e patateve të përgatitura dhe 1/2 e qepëve.

Lëreni të gatuhen derisa patatet të fillojnë të skuqen dhe qepët të bëhen të arta, për rreth 5 minuta.Shtoni pjesën tjetër të gjalpit, vajin, patatet dhe qepët dhe vazhdoni të gatuani, duke i përzier deri sa të zbuten dhe skuqen të gjitha qepët, rreth 15 minuta. Hiqeni nga nxehtësia dhe përzieni në majdanoz. Shtoni kripë dhe piper përpara se ta servirni.

Ju bëfshin mirë!
Ngjyrosja e flokeve


				
			Ngjyrosja e flokeve, nëse jeni duke kërkuar një mënyrë të thjeshtë për të patur një pamje të re, pa shpenzuar shumë para.
Nuk është e nevojshme që të ndryshoni pamjen tuaj duke blerë veshje mode.  Këto të fundit mund t’ju kushtojnë shumë shtrenjtë. Ndoshta kërkojnë aksesorë të ndryshem për të rritur elegancën tuaj.
Më mirë mbani veshur ato që keni në garderoben tuaj sepse duke ndryshuar ngjyrën e flokëve do të ndryshoni pamjen tuaj e përgjithshme.
Shumëllojshmëri të ngjyrave
Marrja e vendimeve për ngjyrën e përshtatshme të flokëve për ju duhet të bazohet kryesisht në ngjyrën e lëkurës tuaj. Madje edhe stinët e ndryshme gjatë gjithë vitit duhen marrë parasysh.
Zgjedhja e një ngjyre të flokeve mund të varet nga edhe nga vendi apo eventi në të cilin do të merrni pjesë.
Një nga tendencat e nxehta në vitin e ardhshëm do jetë përdorimi i më shumë se një ngjyrë për lyerje. Disa njerëz kërkojnë të ju bëhet ngjyrosja e flokeve duke përfshirë edhe mjekren. Lyerja e mjekrës mund t’ju duket e çuditshme, por duhet të pranoni si trend.
Mos harroni se zgjedhja e ngjyrës që ju përshtatet është shumë e nevojshme. Prandaj jeni përgjegjës dhe duhet të jenë të kujdesshëm në zgjedhjen tuaj.
Qysh me pastru dhomen sa me shpejt?


				
			Qysh me pastru dhomen sa me shpejt? Pastrimi i dhomës mund të ju merr shumë kohë, megjithatë në këtë artikull do të mundohemi të ju tregojmë se si ta pastroni dhomën tuaj në një mënyrë të shpejtë.

Përgatisni një listë me këngët tuaja të preferuara
 Mundësisht të jenë këngë që ju shtyjnë t’i bëni gjërat më shpejtë. Por, mos e përdorni telefonin për muzikë, pasi mund t’ju vijnë mesazhe dhe t’ju hutojnë, e kjo do ju merr shumë kohë.
Vendoseni një shportë të vogël 
Kjo do t’ju duhet në vazhdimësi secilën ditë. Aty mund t’i hidhini të gjitha mbeturinat e vogla. Kjo shportë do ju ndihmojë në mirëmbajtjen e përgjithshme të dhomës gjithmonë
Palosni rrobat tuaja
Qysh me pastru dhomen sa me shpejt? Së pari ndani rrobat në në dy grupe. Në ato të pastrata dhe të ndotura. 
Rrobat e ndoturat i vendosni në koshin e të ndoturave, kurse të pastrat në dollap. Largoni të gjitha këpucët që i keni në dhomë, sepse mund të shkelni mbi to e mund t’ju pengojnë. 
Largoni gjërat që i takojnë dhomave tjera
Ka shumë rëndësi që t’i largoni gjërat që i takojnë dhomave tjera dhet’i  vendosini në vendin e duhur. P.sh. ndonjë dekorim që i takon dhomës së ditës etj. Kështu do të fitoni më shumë hapësirë. 
Gjithçka që është e panovjshme nëpër dysheme kapeni dhe hiqeni. Filloni nga një anë e dhomës në tjetrën.
Përdoreni fshesën elektrike
Mos harroni të fshini edhe poshtë, pra dyshemenë apo tepihun. Kjo është pjesë e rëndësishme e pastërtisë së dhomës.
 Rregulloni krevatin
Thuhet që njerëzit që rregullojnë krevatin gjithmonë në mëngjes e kanë jetën e tyre në kontroll. Provoni ta bëni edhe ju këtë. Rreguloni edhe çdo gjë tjetër që ka nevojë për sistemim.
Freskoni dhomën me ndonjë sprej apo aromë freskuese
Një aromë e freskët është gjithmonë e mirë për dhomën, përveç nëse jeni alergjik. Prandaj përdorni aromatizues të ndryshëm.
Mbajeni dhomën të rregullt 
Vendosja e gjërave në vendin e duhur dhe heqja e atyre që nuk ju duhen gjatë pastrimit, ju kursen shumë kohë për çdo pastrim që bëni. shtratit dhe qoshet e dhomës.
Qysh mos me shtu peshë gjatë vetizolimit nga koronavirus?


				
			Gjatë krizës  dhe vetizolimit nga koronavirus Netflix apo zakone të tjera të dëmshme nuk janë të problemet e vetme. Njerëzit, tashmë të vetizoluar në shtëpitë e tyre u janë kthyer ushqimeve të shpejta në shtëpi, duke konsumuar më tepër se zakonisht. Kjo është mëse normale sepse ngrënia dhe stresi lidhen shumë më njëra-tjetrën.
Ekspertët e shëndetit thonë se kjo gjëndje e vazhdueshme stresi do rrisë nivelin e obezitetit. Njerëzit tanimë gjatë vetizolimit parkojnë veten në kolltukët e tyre, pak hapa larg nga frigoriferi dhe afër rezervave ushqimore disa mujore. Shumica u janë drejtuar ngrënies emocionale gjatë pandemisë për disa arsye të thjeshta: të qetëson, dhe përkohësisht, ngrënia zgjidh mërzinë. Pra, si ta ndaloni këtë gjë dhe si t’i vendosni stop ngrënies emocionale?
Caktoni orare për t\’u ushqyer
Mundohuni të krijoni një strukturë për gjatë ditës se kur duhet të ushqeheni,” thotë Tatiana Boncompagni, një eksperte e shëndetit. Planifikoni kohën për të ngrënë ushqimin me porcione. Në këtë mënyrë, nëse ndaloni pasi keni ngënë dhe merreni me diçka tjetër, do ta harroni ushqimin. Shënoni orare të caktuara në telefon që të mbani veten nën kontroll.\”
Hani perime dhe ushqime që t\’ju ngopin
Boncompagni rekomandon gjithashtu: \”Hani sa më shumë perime. Nëse e mbushni stomakun me ato të parat, do të keni më pak hapësirë ​​për t\’a mbushur me ushqime të shpejta. Madje, edhe nëse hani gjëra të pashëndetshme më vonë, të paktën e dini se hëngrët edhe gjërat e shëndetshme.
Shpërbleni veten me pak
Si përfundim, krijoni vend për një “ëmbëlsirë” të shëndetshme – psikologjike, jo kalorike. \”Pasi të keni ngrënë, prisni 20 minuta dhe bëni diçka tjetër. Për shembull meditoni, shikoni një serial ose të telefononi një mik\”, thotë ekspertja. Ka shumë rëndësi që të mos konsumoni pa kontroll, sepse më vonë do jetë shumë e vështirë për t’i rrëzuar kilet e e tepërta.
Qysh me e zhvillu ndjenjën e dhembshurisë tek fëmijët?


				
			Për me zhvillu ndjenjën e dhembshurisë tek fëmijët duhet të dimë më tepër rreth ndjenjave. Njeriu është një qenie biopsikosociale. Funksionimi i rregullt i sistemit të mendimit dhe ndjenjave kërkon një zhvillim të shëndetshëm biologjik. 
Ky individ mbrohet me anë të përkujdesjes dhe një ambienti të pastër. Mbrojtja e anës biologjike kërkon mund dhe ndonjëherë të bën viktimë të stresit. Prishja e sistemit të mendimit dhe ndjenjave i hap rrugë çrregullimeve në sjellje , shfaqen reagime të çrregullta dhe personi nuk arrin të ndjejë plotësisht ndjenjat e dhembshurisë dhe ndërgjegjes. A është i rëndësishëm komunikimi mes prindërve?
Mos anashkalonin ndjenjën e dhembshurisë
Në rastin kur mungojnë ndjenja e dhembshurisë dhe ndërgjegjja çrregullime si personalitet psikopatik( çrregullimi i një personaliteti antisocial) , çrregullimi paranoid( një person i cili dyshon në çdo gjë) mund të vëzhgohen që në barkun e nënës. Shëndeti i nënës është i lidhur me dashurinë dhe respektin e babait , me një dyshe të harmonizuar. Tek personat të cilët nuk mirëkuptohen me bashkëshortët e tyre veçanërisht gratë shfaqet shpesh depresioni. Prandaj për të zhvilluar ndjenjën e dhembshurisë dhe ndërgjegjes tek fëmija përpiquni të shmangni konfliktet dhe situatat e pakëndshme.
Çfarë lloj mangësish shfaqen tek fëmija nëse nëna dhe babai janë në depresion?
Plotësimi i nevojave themelore në kohën e duhur mundëson krijimin e një individi të ndjeshëm ndaj vuajtjeve , dhimbjeve. Duke e bërë këtë ai vazhdimisht përpiqet të kuptojë gjuhën e nënës dhe babait dhe në këtë mënyrë zhvillon dhe gjuhën e tij të trupit. Kështu bashkë me  zgjuarsinë akademike zhvillohet dhe zgjuarsia emocionale. Nëse nëna dhe babai kalojnë në depresion fëmija mund të zhytet në mendime të thella dhe në këtë mënyrë krijohet një komunikim i mangët ose i cunguar i cili është shprehje e një çrregullimi serioz.
A është i mundur riparimi i mangësive?
Gjatë periudhës së zhvillimit ë fëmijës ka disa faza shumë të rëndësishme , nëse mangësitë shfaqen gjatë këtyre fazave riparimi është i pamundur. Mungesën e nënës mund ta plotësojë pjesërisht vetëm dashuria e njerëzve të cilët e kanë dashur e mbështetur atë. Por përsëri nëna dhe babai mund të quhen të fituar nëse pas shërimit të plotë e kapin situatën aty ku e kanë lënë më parë. Sëmundjet psikologjike ndonjëherë shkaktohen nga nervozizmi i nënës apo babait ose nga teprimi në dhënien e dënimit ndaj fëmijës. Dhe kjo i hap rrugën shfaqjes së traumave tek fëmija dhe ndikon negativisht tek ndjenjat e dhembshurisë dhe ndërgjegjes.
Çfarë duhet të bëjmë në komunikimin me ambientin përreth?
Rritja e fëmijës në një ambient të pastër, natyral dhe të shëndetshëm është shumë e rëndësishme. Duhet të analizohen mirë shkaqet e ndonjë problemi të fëmijëve në marrëdhëniet me kafshët, nëse fëmija ka shumë frikë apo nëse sillet në mënyrë brutale ndaj tyre. Përsëri gjatë proceseve të zhvillimit rrethi social dhe marrëdhëniet shoqërore luajnë një rol të rëndësishëm. Nëse fëmija reagon ashpër ndaj shokëve apo motrës, vëllait atëherë duhet të rishikohen dhe një herë nevojat e paplotësuara dhe traumat e kaluara.
Qysh me aktivizu Internet Roaming ne IPKO?


				
			Qysh me aktivizu Internet Roaming në IPKO? Këtë verë, pushimet tuaja do të jenë më të lira me pakot roaming të internetit dhe min/sms në mobil.

Në varësi të cilit vend planifikoni ta vizitoni, Ipko ofron pako që ju shërbejnë më së miri nevojave tuaja të komunikimit.
Ja cilët janë operatorët me të cilët mund të lidheni:

Shqipëri – Albtelecom, Telekom Albania ose Vodafone
Maqedoni – One/Vip
Mali i Zi – M:Tel (29703)
Turqi – Vodafone

Paketat e Internet Roaming në IPKO
​Secila pako vlen në Kosovë, Shqipëri, Maqedoni, Mal të Zi dhe Turqi. Për t’ju funksionuar interneti në mobil, lidhuni manualisht me operatorët e lartëpërmendur. Sigurohuni që APN-ja është IPKO dhe aktivizoni “Data” dhe “Data Roaming” tek Settings.

Për të aktivizuar pakon ditore me 200 MB, e cila kushton 1.50 Euro thirrni në numrin *478*1#.
Për të aktivizuar pakon javore me 1 GB, e cila kushton 5 Euro thirrni në *478*2#.
Për të aktivizuar pakon mujore me 2 GB, e cila kushton 10 Euro ju duhet të thirrni në *478*3#.Ashtu si edhe e dini, Ipko është një nga operatorët kryesor në vend. Për të marrë më shumv informata për shërbimet që ky operator i ofron, jo vetëm për roaming, por për secilën problematik tjetër, vizitoni faqen zyrtare të IPKO-s.
Liqeni i kuqishtes


				
			Liqeni i kuqishtes. Kur mali dhe uji takohen japin reflektimin më të mirë të natyrës edhe në malet e Rugovës.
Në lartësi mbi 2.000 metra në malet e Rugovës ndodhet sipër Liqeni i Madh i Kuqishtës. I rrethuar me male të larta dhe shkëmbinjë, ky liqen mahnit me bukuritë e tij. Për ta shijuar bukurinë e tij ju duhet të ecni nëpër një shteg të gjatë. Mirëpo e gjithë lodhja ja vlen! Sidomos kur mbërrini në pikën në të cilën liqeni ju shfaqet si në pëllëmb të dorës.
2,341 metra mbi Kuqishtë ndodhet kjo mrekulli e natyrës
Liqeni i Kuqishtes  i njohur ndryshe edhe si Liqeni i Leqinatit ose Liqenati i Madh është një liqen malor i cili ndodhet në Malin e Leqinatit në Bjeshkët e Nemuna të cilat shtrihen në pjesën perëndimore të Kosovës.
Ky liqen është i njohur në të gjithë Kosovën dhe vizitohet edhe nga njerëzit e Grykës së Rugovës ashtu si edhe nga alpinistët të cilët ngjiten në majat e maleve të tilla si Liqenati me 2,341 metra dhe Guri i Kuq me 2,522 metra. Liqeni i Liqenatit është në një lartësi mbidetare 1,970 metra mbi nivelin e detit.
Si shkohet te Liqenati?
Për të shkuar aty, fillimisht duhet që me veturë të shkoni deri te restoranti Guri i Kuq. Aty mund ta parkoni veturën dhe nga aty fillon shtegu për te Liqenati. Shtegu është i lehtë për t’u gjetur. Gjatë tërë rrugës ka shenja nëpër drunj të cilat tregojnë se cilën rrugë duhet ta ndiqni.
Përveç shenjave, gjatë tërë shtegut ju do të mahniteni me bukuritë e maleve të Rugovës! Gjelbërimi i gjithanshëm, mund të shijoni dredhëza të egra. Pse jo, edhe të përshëndeteni me të panjohurit që i takoni në të njëjtin shteg.
Lodhjen, e cila do t’ju shkaktohet si pasojë e ecjes në terren me vështirësi mesatare, do ta harroni pas thuajse 1 ore e 30 minutave kur të arrini te Liqenati i Madh apo Liqeni i Kuqishtes. Në momentet e para që shikimi juaj do të takohet me pamjen e liqenit, do t’ju pushtojë një dashuri për natyrën. Nga larg, pamja e këtij liqeni është jashtëzakonisht e bukur.
Zakonisht nuk ka turma të njerëzve, andaj ju mund ta shijoni tërë magjinë e tij në një qetësi malore. Nga afër, uji i pastër e i freskët do t’ju bëjë për vete. Vështirë se do të rezistoni pa u futur në të për të notuar në mal. Në të gjitha anët keni hapësirë për t’u ulur dhe për të pushuar. Për ta ngrënë ushqimin që e keni përgatitur paraprakisht. Herë pas here pra mund të freskoheni me not në ujin e kthjelltë të këtij liqeni.
Qysh me largu nga llogaria e Netflix-it perdoruesit e tjere?


				
			Fjalëkalimi i Netflix-it është i thjeshtë për tu shpërndarë mes miqsh. Mirëpo kjo ndonjëherë edhe keqpërdoret.

Nëse ju jeni ai që paguani për të, ju duhet të zgjedhni kush mund ta shfrytëzojë. Këtë mund ta bëni në secilin moment.
Ndoshta ish-i juaj e ka ende fjalëkalimin tuaj. Ose mbase keni hyrë në Netflix në një TV one në një Airbnb. Të gjithë ata që qëndrojnë atje tani përdorin llogarinë tuaj. Ja se si t’i ndaloni njerëzit të përdorin llogarinë tuaj Netflix.
Hiqni pajisjet nga llogaria juaj e Netflix-it
Nëse doni t’i hiqni të gjitha pajisjet e jashtme nga llogaria juaj, ka një mënyrë të shpejtë për ta bërë. Së pari, drejtohuni tek faqja e cilësimeve të llogarisë tuaj.
Shkoni tek ikona e profilit tuaj në këndin e sipërm të djathtë të faqes së internetit dhe duke klikuar “Llogari”.
Klikoni “Dil nga të gjitha pajisjet” në të djathtë të Cilësimeve.
Klikoni butonin “Dilni” për të nxjerrë automatikisht nga platforma e filmave të gjitha pajisjet e nënshkruara nën llogarinë tuaj Netflix. Siç thekson faqja e internetit, kjo mund të zgjasë deri në tetë orë.
Kjo do të identifikojë të gjitha pajisjet që mund të shihni në faqen e veprimtarisë së fundit të transmetimit të pajisjeve. 
Pra, nëse dikur keni hyrë në Netflix në një TV në një Airbnb, ai TV nuk do të regjistrohet më në llogarinë tuaj personale.
Qysh me  i ditë shenjat paralajmëruese të atakut kardiak?


				
			Simptomat e një infarkti

Fillimisht personi mund të ndihet i sëmurë dhe të duket i zbehtë.
Më pas mund të ankohet për një dhimbje koke të papritur.
Mund të ketë mpirje në fytyrë, apo gjymtyrë, veçanërisht poshtë njërës anë të trupit.
Mund të ndihet konfuz dhe të ketë probleme në të folur, apo në të kuptuarin se çfarë është duke iu thënë. Mund të ketë probleme të shikimit, vështirësi në ecje, apo të mbajtjes së trupit në ekuilibër.
Ndonjëherë ndodh edhe humbja e vetëdijes.
Në varësi të pjesës që është e dëmtuar në atë pjesë të trurit, një person mund të humbasë një, ose më shumë nga funksionet, si aftësinë për të kryer lëvizje, të folurit, pjesën vizuale, koordinimin, ekuilibrin, kujtesën dhe perceptimin.
Megjithatë, ekzistojnë disa shenja që ju paralajmërojnë për një infarkt të mundshëm.

Shenjat paralajmëruese të atakut kardiak:

Dobësi e papritur ose mpirje krahu, fytyre dhe këmbe në njërën anë të trupit
Vështirësi në të folur
Turbullim apo humbje të shikimit
Marramendje të pashpjegueshme, sidomos kur shoqërohet me ndonjë nga shenjat e mësipërme
Dizekuilibër ose rënie e papritur
Dhimbje koke (zakonisht e rëndë dhe e papritur)
Konfuzion
Qysh me përgatit ëmbëlsirën e preferuar të Halle Berry?


				
			Ylli i filmit, Halle Berry, ndonëse 53-vjeçe, është ithtare e stërvitjeve dhe e ushqimit të shëndetshëm. Ajo gjatë viteve të kaluara ka zbuluar regjimin e vet ideal, bëhet fjalës për dietën ketogjene, e cila bazohet në marrjen e shtuar të yndyrës dhe pothuajse në reduktimin e plotë të hidrokarbureve, transmeton Qysh Me.
Nëse ju dëshironi të mësoni receta të shëndetshme ndiqeni Halle Berry në rrjetet sociale dhe mësoni shumë sekrete të kuzhinës. Edhe pse i ka eliminuar ëmbëlsirat nga menyja e saj, ajo veten ndonjëherë e qeras me ëmbëlsirën e zgjedhur me kujdes, më saktësisht me desertë që nuk përmbajnë sheqer dhe me siguri nuk do të ndikojnë në shtimin e peshës trupore.
Kështu, bukuroshja Halle në profilin e vet në Instagram ka publikuar recetën për ëmbëlsirën e preferuar – akulloren nga avokadoja.












View this post on Instagram






















 
A post shared by Halle Berry (@halleberry) on Nov 9, 2018 at 9:56am PST


Përbërësit e nevojshëm:

2 avokado,
1 filxhan qumësht bajameje pa sheqer,
1 filxhan ajkë të ëmbël,
ëmbëltues,
1 lugë lëng limoni,
disa pika mente ekstra,
pak kripë.

Përgatitja:
Përbërësit e përmendur qitni në blender dhe miksoni derisa të përftoni tretje të lëmuar, pastaj me kujdes qiteni në enë apo kallëpe për akullore. Kënaquni!